ઉકરડીનું સ્થાપન શેરીમાં શા માટે કરવામાં આવે છે એની એક દંતકથા આ પ્રમાણે મળે છે. ઘણાં વરસો પૂર્વે સૌરાષ્ટ્રના એક સંસ્કારી બ્રાહ્મણનો દીકરો કાશીથી ભણીને પાછો આવતો હતો. વાટમાં એક ગામ આવ્યું. તે તરસ્યો થયો હોવાથી કૂવે પાણી પીવા ગયો. બ્રાહ્મણ છું એમ કહીને એ કન્યાએ એને પાણી પાયું. પાણી પીતાં પીતાં બ્રાહ્મણ પુત્રે પોતાનું હૈયું ખોયું. તપાસ કરતાં ખબર પડી કે એ કન્યા ઉતરતા વર્ણની છે. બ્રાહ્મણ પુત્ર કહે ‘પરણું તો એને જ નહીંતર આજીવન કુંવારો રહું.’ વડીલો નામકર ગયા. બ્રાહ્મણ અને પેલી કન્યાએ કૂવે પડીને કમોત કર્યું. પરિણામે બંને પ્રેતયોનિમાં ગયાં. એ પછી કૂવા પાસે જ્યારે કોઈની જાન નીકળે ત્યારે જાનૈયાઓને તેઓ વિધ્નો નાખીને હેરાનપરેશાન કરવા માંડ્યા. પછી સૌએ મળીને આનું નિવારણ પૂછ્યું. ત્યારે પ્રેતાત્માઓએ કહ્યું ઃ ‘અમારે લગ્ન જોવાં છે. લગ્ન માણવા છે. અમને લગ્ન બતાવો તો પછી તમને નહીં કનડીએ.’